LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2018 M. LAPKRIČIO 2 D. ĮSAKYMO NR. V-1203 „DĖL PRIVALOMOJO SVEIKATOS DRAUDIMO FONDO BIUDŽETO LĖŠOMIS KOMPENSUOJAMŲ ORTOPEDIJOS TECHNINIŲ PRIEMONIŲ IR MEDICINOS PRIEMONIŲ BAZINIŲ KAINŲ NUSTATYMO TVARKOS APRAŠO PATVIRTINIMO“ PAKEITIMO

2022 m. lapkričio 30 d. Nr. V-1784

Vilnius

Pakeičiu Privalomojo sveikatos draudimo fondo biudžeto lėšomis kompensuojamų ortopedijos techninių priemonių ir medicinos priemonių bazinių kainų nustatymo tvarkos aprašą, patvirtintą Lietuvos Respublikos sveikatos apsaugos ministro 2018 m. lapkričio 2 d. įsakymu Nr. V-1203 „Dėl Privalomojo sveikatos draudimo fondo biudžeto lėšomis kompensuojamų ortopedijos techninių priemonių ir medicinos priemonių bazinių kainų nustatymo tvarkos aprašo patvirtinimo“, ir 5 punktą išdėstau taip:

„5. Ortopedijos techninių priemonių ir medicinos priemonių bazines kainas apskaičiuoja VLK Ortopedijos techninių priemonių ir medicinos priemonių bazinių kainų nustatymo komisija (toliau – Komisija). Komisija vadovaujasi VLK direktoriaus įsakymu patvirtintu darbo reglamentu. Komisija sudaroma iš 5 VLK darbuotojų, turinčių patirties:

5.1. ortopedijos techninių priemonių ir (ar) medicinos priemonių kompensavimo srityje – 3 nariai;

5.2. apskaitos srityje – 1 narys;

5.3. PSDF biudžeto lėšomis apmokamų asmens sveikatos priežiūros paslaugų bazinių kainų apskaičiavimo srityje – 1 narys.“

Sveikatos apsaugos ministras	Arūnas Dulkys